Omnis gaf ljósmyndaprentara til leikskólanna Í síðustu viku veittu skólastjórar leikskólanna á Akranesi og í Hvalfjarðarsveit móttöku fullkomnum ljósmyndaprenturum sem tölvuþjónustufyrirtækið Omnis gaf til skólanna . Forsvarsmenn Omnis vilja með þessari gjöf styðja við það starf sem unnið er í leikskólunum og um leið er þetta liður í kynningu á fyrirtækinu og þeirri þjónustu sem það stendur fyrir . Helga Gunnarsdóttir , sviðsstjóri fræðslusviðs Akraneskaupstaðar færði þeim Omnismönnum þakkir þegar leikskólastjórarnir veittu gjöfunum viðtöku . Þakkaði hún allan hlýhug og gjafir sem styddu við það fjölbreytta og mikilvæga starf sem unnið væri í leikskólunum . Í tilkynningu frá Omnis segir að með tilkomu stafrænna myndavéla og ljósmyndaprentara hafi opnast skemmtilegir möguleikar fyrir leikskólakennara og börn í leikskólum að vinna með myndefni ýmis konar og njóta þess í útprentuðum myndum .